На основу члана 13. Закона о здравственој заштити („Сл. гласник РС“, број 25/2019) и члана 37. Статута града Ниша („Сл. лист Града Ниша“, број 88/2008, 143/2016 и 18/2019),

Скупштина Града Ниша, на седници одржаној дана \_\_\_\_\_\_\_ 2021. године, доноси

**П Р О Г Р А М**

**СПРОВОЂЕЊА ДРУШТВЕНЕ БРИГЕ ЗА ЗДРАВЉЕ**

**НА ТЕРИТОРИЈИ ГРАДА НИША ЗА 2021. ГОДИНУ**

**I.** Програмом спровођења друштвене бриге за здравље на територији града Ниша за 2021. годину (у даљем тексту: **Програм**) уређује се начин расподеле средстава здравственим установама у граду Нишу за 2021. годину за спровођење друштвене бриге за здравље и стварање услова за бољу приступачност и доступност у спровођењу здравствене заштите у граду Нишу, која су распоређена Одлуком о буџету града Ниша за 2021. годину на разделу 4 - Градска управа, Програмска активност 1801, 1801-0001, Програм 12 - Здравствена заштита - функционисање установа примарне здравствене заштите, функција 760 - здравство некласификовано на другом месту, број позиције 129, економска класификација 464 - дотације организацијама за обавезно социјално осигурање, извор 01 - приходи из буџета у укупном износу од **73.610.000** динара.

**II.** Средства наведена у тачки I. Програма, распоређују се за спровођење друштвене бриге за здравље у граду Нишу и стварање услова за бољу доступност и приступачност у у спровођењу здравствене заштите здравственим установама у износу од **73.610.000** динара и то:

- Дому здравља Ниш у интересу боље приступачности и доступности у спровођењу здравствене заштите

- Заводу за хитну медицинску помоћ Ниш у интересу боље приступачности и доступности у спровођењу здравствене заштите

- Заводу за здравствену заштиту радника Ниш у интересу боље приступачности и доступности у спровођењу здравствене заштите

- Апотекарској установи Ниш у интересу боље приступачности и доступности у спровођењу здравствене заштите

**III.** Износ средстава за сваку установу појединачно, а у оквиру укупне масе средстава из тачке I Програма, утврдиће се Решењем Градског већа Града Ниша.

**IV.** ГрадоначелникГрада Ниша ће са здравственим установама закључити појединачне уговоре којим ће регулисати међусобна права и обавезе у погледу располагања средствима за спровођење друштвене бриге за здравље у интересу приступачности и доступности у коришћењу здравствене заштите, на нивоу Града, у складу са законом.

**V.** За реализацију овог програма одговорна је Градска управа града Ниша за друштвене делатности.

**VI.** Овај Програм објавити у "Службеном листу града Ниша".

**СКУПШТИНА ГРАДА НИША**

**Број: \_\_\_\_\_\_\_\_\_\_\_\_\_\_/2021**

**Датум: \_\_\_\_\_\_\_\_\_\_\_\_/2021. године**

**П Р Е Д С Е Д Н И К**

Бобан Џунић

**Образложење**

Чланом 13 Закона о здравственој заштити („Сл.гласник РС“ број 25/2019) предвиђено је да друштвена брига за здравље на нивоу јединице локалне самоуправе обухвата мере за обезбеђивање и спровођење здравствене заштите од интереса за грађане на територији јединице локалне самоуправе. Овим законом предвиђено је да друштвена брига за здравље на нивоу јединице локалне самоуправе може да обухвати мере за обезбеђивање и спровођење здравствене заштите од интереса за грађане на територији локалне самоуправе и за бољу доступност и приступачност у коришћењу здравствене заштите, који су виши од норматива, односно стандарда прописаних у складу са овим законом и прописима донетим за спровођење овог закона. Такође је дефинисано да друштвена брига за здравље на нивоу локалне самоуправе, може да обухвати и мере за обезбеђивање и спровођење здравствене заштите од интереса за грађане на територији локалне самоуправе, којима се стварају услови за бољу доступност и приступачност у коришћењу здравствене заштите на својој територији у здравственим установама на својој територији, у погледу простора, опреме кадра, лекова и медицинских средстава, који се не обезбеђују под условима прописаним законом којим се уређује обавезно здравствено осигурање, укључујући и друге неопходне трошкове за рад здравствене установе којима се постиже виши стандард у обезбеђивању здравствене заштите.

Предвиђено је и да локална самоуправа, обезбеђује средства за остваривање горе поменутих мера за спровођење друштвене бриге за здравље у буџету локалне самоуправе, у складу са законом.

Буџетом града Ниша за 2021. годину дефинисана су средства која су намењена здравственим установама за бољу доступност и приступачност у коришћењу здравствене заштите на територији града Ниша у укупном износу од **73.610.000** динара.

Овим Програмом биће извршено распоређивање средстава намењених установама у интересу њихове правилне употребе у складу са законом и превасходном наменом постизања вишег нивоа приступачности и доступности у коришћењу здравствене заштите.

Износ средстава за сваку установу појединачно, а у оквиру укупне масе средстава, утврдиће се Решењем Градског већа Града Ниша.

Након усвајања Програма град Ниш ће са здравственим установама које су дефинисане овим програмом закључити уговоре којим ће регулисати међусобна права и обавезе у погледу спровођења друштвене бриге за здравље на нивоу града , а у интересу боље приступачности и доступности у коришћењу здравствене заштите.

ВРШИЛАЦ ДУЖНОСТИ

НАЧЕЛНИКА ГРАДСКЕ УПРАВЕ

ЗА ДРУШТВЕНЕ ДЕЛАТНОСТИ

Катарина Митровски